Suchinthana/ta-wikipedia huggingface dataset:
பக்லுல் கான் லௌதி

பக்லுல் கான் லௌதி (Bahlul Khan Lodi) (ஜூலை 12, 1489) ஆப்கானிய லௌதி பழங்குடியினரின் தலைவராக இருந்தார்.  முந்தைய [[சையிது வம்சத்தின் கடைசி ஆட்சியாளரான ஆலம் சாவின் பதவி விலகலைத் தொடர்ந்து தில்லி சுல்தானகத்திலிருந்து லௌதி வம்சத்தை நிறுவியவர்.    பக்லுல் 19 ஏப்ரல் 1451 அன்று வம்சத்தின் சுல்தானானார்  (855 இசுலாமிய நாட்காட்டி ஆண்டு ).

ஆரம்ப கால வாழ்க்கை 
பக்லுலின் தாத்தா, மாலிக் பக்ராம் கான் லௌதி, லௌதி பழங்குடியினரின் கில்சாய் பழங்குடித் தலைவர். பின்னர் பக்லுல் முல்தான் ஆளுநர் மாலிக் மர்தான் தௌலத்தின் கீழ் பணியாற்றினார். பக்ராமுக்கு மொத்தம் ஐந்து மகன்கள் இருந்தனர். இவரது மூத்த மகன், மாலிக் சுல்தான் ஷா லௌதி, பின்னர் சையிது வம்சத்தின் ஆட்சியாளர் கிஜ்ர் கானின் கீழ் பணியாற்றினார் . மேலும், போரில் பின்னர் மோசமான எதிரியான மல்லு இக்பால் கானைக் கொன்றதன் மூலம் தன்னைத்தானே புகழ்ந்து கொண்டார். அவருக்கு 'இஸ்லாம் கான்' என்ற பட்டம் வழங்கப்பட்டது. 1419 இல் சிர்இந்த்-பதேகர் பகுதியின் ஆளுநராக நியமிக்கப்பட்டார். மாலிக் சுல்தானின் இளைய சகோதரரான மாலிக் கலா கான் லோடியின் மகன் பக்லுல் மாலிக் சுல்தானின் மகளை மணந்தார்.

ஆட்சி 
அரியணை ஏறிய பிறகு, பக்லுல் அமீத் கானை அப்புறப்படுத்த முடிவு செய்தார். அவரது உறவினரும் மைத்துனருமான மாலிக் மக்மூத் கான் என்ற குத்புத்தீன் கான் ( சமானாவின் ஆளுநர்) அமீத் கானை சிறையில் அடைத்தார். 

1479 இல், சுல்தான் பக்லுல் ஜான்பூரை தளமாகக் கொண்ட ஜான்பூர் சுல்தானகத்தை தோற்கடித்து தன்னுடன் இணைத்தார். ஜான்பூர் நகரத்தை பலப்படுத்தி, பல பள்ளிவாசல்கள் மற்றும் மதராசாக்கள் கொண்ட அரணாக மாற்றினார்.

பக்லுல் தனது பிராந்தியங்களில் எழுத கிளர்ச்சிகள் மற்றும் எழுச்சிகளைத் தடுக்க நிறைய போரில் ஈடுபட்டார். மேலும் குவாலியர், ஜான்பூர் மற்றும் மேல் உத்தரப் பிரதேசம் ஆகியவற்றில் தனது பகுதிகளை விரிவுபடுத்தினார். முந்தைய தில்லி சுல்தான்களைப் போலவே, தில்லியையும் தனது இராச்சியத்தின் தலைநகராக வைத்திருந்தார்.

1486 இல், இவர் தனது மகன் பாப்ரக் ஷாவை ஜான்பூரின் ஆளுநராக நியமித்தார். காலப்போக்கில், இவரது இரண்டாவது மகன் நிஜாம் கான் ( சிக்கந்தர் லௌதி ) வாரிசாக நியமிக்கப்பட்டதால், இது சிக்கலாக மாறியது. ஜூலை 1489 இல் இவர் இறந்தவுடன்  மேலும் அதிகாரப் போட்டி ஏற்பட்டது.

இறப்பு 

இவரது கல்லறை உள்ள இடம் சர்ச்சைக்குரியது. இந்தியத் தொல்லியல் ஆய்வுத்துறை, புகழ்பெற்ற சூஃபி துறவியான நசிருதீன் சிராக்-இ-தில்லியின் சன்னதிக்கு அருகில் உள்ள ஒரு கட்டிடத்தை, 'சிராக் தில்லி' என்று அழைக்கும் இடத்தில், பக்லுல் லௌதியின் கல்லறையாக நீண்ட காலத்திற்குப் பிறகு நியமித்துள்ளது.  லௌதி தோட்டத்தில் உள்ள ஷீஷ் கும்பாட் உண்மையில் இவரது கல்லறையாக அடையாளம் காணப்பட வேண்டும் என்று மற்ற வரலாற்றாசிரியர்கள் வாதிடுகின்றனர்.

இதனையும் காண்க 

 ஷேர் ஷா சூரி

சான்றுகள் 

தில்லி நபர்கள்
1489 இறப்புகள்
தில்லி சுல்தானகம்
பவன் குமார் யாதவ்

பவன் குமார் யாதவ்  (Pawan Kumar Yadav)  ஓர் இந்தியாவைச் சேர்ந்த ஓர்  அரசியல்வாதியாவார். 1971 ஆம் ஆண்டு சனவரி மாதம் 4 ஆம் தேதியன்று இவர் பிறந்தார். 2020 ஆம் ஆண்டு முதல் பீகார் சட்டமன்ற உறுப்பினராக பணியாற்றி வருகிறார்.  பாரதிய சனதா கட்சியின் உறுப்பினரான இவர் ககல்கான் தொகுதியை பிரதிநிதித்துவப்படுத்துகிறார்.

அரசியல் வாழ்க்கை 
பவன் குமார் யாதவ் பீகார் சட்டமன்றத்திற்கு 2015 தேர்தலில் ககல்கான் தொகுதியில் சுயேச்சை வேட்பாளராக போட்டியிட்டார்.  15% வாக்குகளைப் பெற்று மூன்றாவது இடத்தைப் பிடித்தார். 2020 ஆம் ஆண்டு நடைபெற்ற தேர்தலில் பாரதிய சனதா கட்சி வேட்பாளராக மீண்டும் அதே தொகுதியில் போட்டியிட்டார். இம்மாவட்டம் இந்திய தேசிய காங்கிரசின் கோட்டையாக இருந்தபோதிலும், எதிர்த்துப் போட்டியிட்டவர் பிரபல அரசியல்வாதியான சதானந்த் சிங்கின் மகனாக இருந்தாலும், யாதவ் 115,538 வாக்குகளைப் பெற்று வெற்றி பெற்றார். இவரது எதிரியாகப் போட்டியிட்டவர் 72,379  வாக்குகள் மட்டுமே பெற்றார்.

பதவிக்காலத்தில், யாதவ் பாகல்பூர் விமான நிலையத்தை விரிவாக்கம் செய்ய வாதிட்டார், இந்நிலையம் பெரிய விமானங்களைக் கையாள முடியாது என்று வாதிட்டார். 2021 ஆம் ஆண்டில்,  பகல்பூர் மாவட்டத்தில் இரயில் நிறுத்தங்கள் தொடர்பாக மாநில இரயில்வே அமைச்சர் அசுவனி வைசுணவை சந்தித்து பேசினார்.

மேற்கோள்கள் 

வாழும் நபர்கள்
1971 பிறப்புகள்
பீகார் அரசியல்வாதிகள்
1992 ஒடிசா கள்ளச் சாராய சாவுகள்

1992 ஒடிசா மதுபான மரணங்கள்  (1992 Odisha liquor deaths)  இந்தியாவின் ஒடிசா மாநிலம் கட்டாக்கில் 1992 ஆம் ஆண்டு மே மாதத்தில் நடந்தன. சட்டவிரோதமாக காய்ச்சப்பட்ட கள்ளச் சாராயம் குடித்து 200 எண்ணிகைக்கும் மேற்பட்டோர் உயிரிழந்தனர் ; மேலும் 600 பேர் மருத்துவமனையில் அனுமதிக்கப்பட்டனர்.  இந்தியாவில் நடந்த மிகப்பெரிய சோகங்களில் ஒன்றாகும்..

ஒடிசா மாநில அரசாங்கம் 1994 ஆம் ஆண்டில்  மதுவிலக்கை விதித்தது; இருப்பினும், 1995 ஆம் ஆண்டில் ஆட்சிக்கு வந்த இந்திய தேசிய காங்கிரசு அரசாங்கம், வருமானத்தில் பெரும் இழப்பை ஏற்படுத்துவதாகக் கூறி தடையை நீக்கியது. 2000- ஆம் ஆண்டு இந்த வழக்கில் பெலு என்கிற சாராய மன்னன் சுரேந்திரநாத் தாசை காவல்துறையினர் கைது செய்தனர்.    குற்றம் சாட்டப்பட்டவர் கீழ் நீதிமன்றத்தில் தண்டிக்கப்பட்டார் மற்றும் மேல்முறையீட்டில், ஒடிசா உயர் நீதிமன்றம் 1992 கட்டாக்கில் சோகத்தின் பிரதான குற்றவாளியான பெலு என்ற சுரேந்திர தாசுக்கு வழங்கப்பட்ட ஆயுள் தண்டனையை உறுதி செய்தது.

மேற்கோள்கள் 

1992 நிகழ்வுகள்
ஒடிசாவின் பண்பாடு
இந்தியாவில் மது தொடர்பான இறப்புகள்
இந்தியாவில் காவல்துறைப் பதவிகள் மற்றும் சின்னங்கள்

இந்திய அரசியலமைப்புச் சட்டத்தின்படி சட்டம் ஒழுங்கு என்பது அந்தந்த மாநில அரசின் பொறுப்பாகும்.

நிறுவன கட்டமைப்பு
அதிகாரிகள்
 காவல்துறைத் தலைமை இயக்குநர் (டிஜிபி)
 காவல்துறை கூடுதல் தலைமை இயக்குநர் (ஏடிஜிபி)
 காவல்துறைத் தலைவர் (ஐ.ஜி)
 காவல்துறைத் துணைத்தலைவர் (டி.ஐ.ஜி)
 தேர்வுநிலை காவல் கண்காணிப்பாளர்
 காவல்துறைக் கண்காணிப்பாளர் (எஸ்பி)
 காவல்துறைக் கூடுதல் கண்காணிப்பாளர் (அட்டிஷனல்.எஸ்பி)
 காவல்துறை உதவிக் கண்காணிப்பாளர் (அஸிஸ்டண்ட் எஸ்பி)/காவல்துறை துணைக் கண்காணிப்பாளர் (டிஎஸ்பி அல்லது டி.வை.எஸ்.பி)
கீழ்நிலை அதிகாரிகள்
 ஆய்வாளர் (இன்ஸ்பெக்டர்)
 உதவி ஆய்வாளர் (எஸ்.ஐ)
 உதவியாளர் துணை ஆய்வாளர்(ஏ.எஸ்.ஐ)
 தலைமைக் காவலர் (எச்.சி)
  காவலர் (பிசி)

பதவி சின்னம்

வெளி இணைப்புகள்

 போலீஸ் சட்டையின் தோள் பட்டையில் குறிப்பிடப்பட்டிருக்கும் அடையாளங்கள் எதற்காக?  (விகடன்.காம்)

மேற்கோள்கள்

காவல்துறை
2019 ஐக்கிய இராச்சியப் பொதுத் தேர்தல்

2019 ஐக்கிய இராச்சியப் பொதுத் தேர்தல் (2019 United Kingdom general election) மக்களவை உறுப்பினர்களைத் தேர்ந்தெடுப்பதற்காக, 12 திசம்பர் 2019 வியாழன் அன்று நடைபெற்றது. இரண்டாம் எலிசபெத்தின் ஆட்சியின் போது நடைபெறவிருந்த பதினெட்டாவது மற்றும் இறுதி பொதுத் தேர்தல், பின்னர் 2022 இல் இரண்டாம் எலிசபெத் இறந்தார். இத்தேர்தலில் விளைவாக தற்போதைய கன்சர்வேட்டிவ் கட்சி மகத்தான வெற்றியைப் பெற்றது மற்றும் 80 தொகுதிகளில் பெரும்பான்மையைப் பெற்றது. கன்சர்வேட்டிவ்கள் 48 தொகுதிகளை நிகர லாபம் ஈட்டினர் மற்றும் 43.6% மக்கள் வாக்குகளைப் பெற்றனர், இது 1979 ஐக்கிய இராச்சியப் பொதுத் தேர்தலுக்குப் பிறகு எந்தக் கட்சிக்கும் இல்லாத அதிகபட்ச சதவீதமாகும்.

முடிவுகள்

இவற்றையும் பார்க்கவும் 

 ஐக்கிய இராச்சியப் பொதுத் தேர்தல், 2015

குறிப்புகள்

மேற்கோள்கள்

மேலும் படிக்க 

 Bale, Time; Ford, Robert; Jennings, Will; Surridge, Paula (2022). The British General Election of 2019. Palgrave Macmillan. . It includes 605 pages and many tables.
 Prosser, Christopher (February 2011). "The End of the EU Affair: The UK General Election of 2019". West European Politics. 44 (2). pp. 450–461.

வெளியிணைப்புகள் 

 மக்களவை சுருக்கங்கள்: பொதுத் தேர்தல் 2019: முழு முடிவுகள் மற்றும் பகுப்பாய்வு

 இரண்டு வருடங்களில்: 2019 பொதுத் தேர்தலில் என்ன நடந்தது? (Politico podcast)

ஐக்கிய இராச்சியத்தில் தேர்தல்கள்
2019 தேர்தல்கள்
மின்-ஒளியியல் அமைப்புகளுக்கான ஆய்வகம்

மின்- ஒளியியல் அமைப்புகளுக்கான ஆய்வகம்  (Laboratory for Electro-Optics Systems) என்பது இந்திய விண்வெளி ஆராய்ச்சி நிறுவனத்திற்கு சொந்தமான ஒரு ஆராய்ச்சி ஆய்வகமாகும். இது ஒளியியல்,  உணரித் தொகுதிகளின் வடிவமைப்பிலும்  மேம்பாட்டிலும் ஈடுபட்டுள்ளது , அவை செயற்கைக்கோள் அல்லது ஏவூர்திகளுக்காக பயன்படுகின்றன.

வரலாறு. 
1993 ஆம் ஆண்டில் நிறுவப்பட்டது மின்- ஒளியியல் அமைப்புகளுக்கான ஆய்வக.ம்  1975 ஆம் ஆண்டில் முதல் இந்திய செயற்கைக்கோள் ஆரியபட்டா உருவாக்கப்பட்ட அதே இடத்தில் நிறுவப்பட்டது. இந்தியாவில் விண்வெளி ஆராய்ச்சி தொடங்கியபோது ஏவப்பட்ட செயற்கைக்கோள்களுக்கான  புவி  விண்மீன்களைக் கண்காணிப்பதற்கானுணரிகளை ஆய்வகம் உருவாக்கியுள்ளது. ஆரியபட்டா, பாசுகரா, ஆப்பிள்,  இந்திய தொலையுணர்வுச் செயற்கைக்கோள்,  சிராசு, இன்சாட் - 2 போன்ற செயற்கைக்கோள்களில் இந்த ஆய்வகத்தால் உருவாக்கப்பட்ட  உணரிகள் பொருத்தப்பட்டுள்ளன. இந்தியாவின் முதல் நிலவு பயணமான சந்திரயான் - 1 - லும் இந்த ஆய்வகம் பங்கேற்றுள்ளது. இசுரோவின்  ஆதித்யா - எல் 1 பயணத்திலும்  ஒரு கருவி  பயன்பாட்டில் உள்ளது.</ref> They have an instrument in ISRO's upcoming mission to Sun, Aditya-L1 too.

மேற்கோள்கள்

வெளி இணைப்புகள் 

 மின்- ஒளியியல் அமைப்புகளுக்கான ஆய்வகம் 
இந்திய விண்வெளித் துறை
மாலிக் இப்ராகிம் பாயு

மல்லிக் இப்ராகிம் பாயு (Malik Ibrahim Bayu) ஒரு புகழ்பெற்ற சூபி துறவியும் வீரரும் ஆவார். இவர் 14 ஆம் நூற்றாண்டில் தெற்கு பீகாருக்கு வந்து, உள்ளூர் முஸ்லிம்களை ஒடுக்கி வந்த பழங்குடி கோல் தலைவர்களை தோற்கடித்தார். இவர் ராஜா பிர்தாலை தோற்கடித்து, பீகாரின் முதல் முஸ்லிம் வெற்றியாளராகவும் ஆளுநராகவும் ஆனார்.  மாலிக் இப்ராகிம் பாயாவின் கல்லறை பிகார் செரீப் அருகே உள்ளது. இது இந்திய தொல்லியல் துறையின் கீழ் பாதுகாக்கப்பட்டு வருகிறது.

ஆரம்ப கால வாழ்க்கை 
சையத் இப்ராகிம் மல்லிக் ஒரு புகழ்பெற்ற இராணுவத் தளாபதியும் ஒரு சிறந்த சூபியும் (துறவி) ஆவார். இவர் அலியின் வழித்தோன்றல் மற்றும் அப்பாசியர்கள் இவரது முன்னோர்களை துன்புறுத்தியபோது, அவர்கள் காசுனிக்கு தப்பிச் சென்றனர். 

காசுனியில் பிறந்து வளர்ந்த இப்ராகிம் மல்லிக் தனது கல்வி மற்றும் இராணுவப் பயிற்சியைப் பெற்றார். பின்னர் சுல்தான் முகம்மது பின் துக்ளக்கின் வழிகாட்டுதலின் கீழ் பணியாற்றுவதற்காக தில்லிக்கு வந்தார். இவரைப்போலவே புகழ்பெற்ற பயணியும் முன்னோடி ஆய்வாளருமான இப்னு பதூதா மற்றும் அவரைப் போன்ற பிற அறிஞர்களும் சுல்தான் முகமது பின் துக்ளக்கிற்கு சேவை செய்ய உலகம் முழுவதிலுமிருந்து வந்தனர்.

சான்றுகள்

ஆதாரங்கள் 
 Articles on mysticism of Ibn Arabi from the Muhyiddin Ibn Arabi Society
 Mysticism in Islam  a lecture by William Chittick
 Sufism From a site dedicated to various esoteric systems
  from SUFIS OF INDIA PAKISTAN AND BANGLADESH :volume-1 BY Nagendra Kr Singh page no -256
  from Sufi movements in eastern India by Mohammad Yahya Tamizi.page no-199
  from BIOGRAPHICAL ENCYCYCOPEDIA OF SUFIS SOUTH ASIA By N.Hanif  IN PAGE NO-160.

தில்லி சுல்தானகம்
பீகார் வரலாறு
அயோலோசைட்டு

அயோலோசைட்டு (Aiolosite) என்பது Na4Bi(SO4)3Cl என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பன்னாட்டு கனிமவியலாளர் சங்கம் இக்கனிமத்தை Aio என்ற குறியீட்டால் அடையாளப்படுத்துகிறது. அரியவகை சோடியம் பிசுமத்து சல்பேட்டு கனிமம் என்றும் இக்கனிமம் வகைப்படுத்தப்படுகிறது. இத்தாலி நாட்டின் சிசிலி தீவில் உள்ள வல்கேனோ தீவில் அயோலோசைட்டு கனிமம் காணப்படுகிறது. ஏயோலசு என்ற கிரேக்க புராணக் கதாபாத்திரத்திலிருந்து இக்கனிமத்திற்கான அயோலோசைட்டு என்ற பெயர் வருவிக்கப்பட்டுள்ளது..

மேற்கோள்கள்

வெளி இணைப்புகள் 
 Aiolosite data sheet

கனிமங்கள்
சோடியம் கனிமங்கள்
பிசுமத் கனிமங்கள்
சல்பேட்டுக் கனிமங்கள்
குளோரைடு கனிமங்கள்
வருண் சவுத்தரி

வருண் சவுத்தரி (Varun Chaudhary)  இந்தியாவைச் சேர்ந்த ஓர் அரசியல்வாதியாவார். முலானா சட்டமன்றத் தொகுதியை பிரதிநிதித்துவப்படுத்தும் 14 ஆவது அரியானா சட்டமன்ற உறுப்பினராக அறியப்படுகிறார்.   இந்திய தேசிய காங்கிரசு கட்சியின் உறுப்பினராக இவர் செயல்பட்டார்.

தனிப்பட்ட வாழ்க்கை 
இந்திய தேசிய காங்கிரசின் முன்னாள் தலைவர் பூல் சந்து முல்லானாவுக்கு மகனாக சௌத்தரி பிறந்தார். இவர் அரியானாவின் அம்பாலா நகரைச் சேர்ந்தவர். 2006 ஆம் ஆண்டில் தில்லி பல்கலைக்கழகத்தின் கேம்பசு லா மையத்தில் இளங்கலை சட்டப் படிப்பை முடித்தார். வருண் சௌத்தரி தொழில் ரீதியாக ஒரு வழக்கறிஞராகப் பணிபுரிந்தார்.

அரசியல் வாழ்க்கை 
2019  ஆம் ஆண்டு நடைபெற்ற அரியானா சட்டப் பேரவைத் தேர்தலில், சௌத்ரி இந்திய தேசிய காங்கிரசு கட்சியின் உறுப்பினராக முலானாவை பிரதிநிதித்துவப்படுத்தி வேட்பாளராகப் போட்டியிட்டார். பாரதிய சனதா கட்சியின் ராச்சுபீர் சிங்கை 1,688 வாக்குகள் வித்தியாசத்தில் தோற்கடித்து, சந்தோசு சௌகான் சர்வானுக்குப் பின் வெற்றி பெற்றார். 

2021 ஆம் ஆண்டு மார்ச்சு மாதத்தில் மாநில சட்டசபைக்கு இவர் செய்த பங்களிப்புகளுக்காக சௌவுத்ரிக்கு 'சிறந்த சட்டமன்ற உறுப்பினர் விருது' வழங்கப்பட்டது.

மேற்கோள்கள் 

வாழும் நபர்கள்
அரியானா இந்திய தேசிய காங்கிரசு அரசியல்வாதிகள்
இந்திய அரசியல்வாதிகள்
அறிக்கை அட்டை

ஓர் அறிக்கை அட்டை (Report card) அல்லது பிரித்தானிய ஆங்கிலத்தில் முன்னேற்ற அறிக்கை, சாதனை அறிக்கை என்பது ஒரு மாணவரின் கல்வி ரீதியிலான செயல்திறனைத் தெரிவிக்கிறது. பெரும்பாலாக, ஆண்டுக்கு ஒருமுறை முதல் நான்கு முறை பள்ளி மாணவருக்கு அல்லது மாணவரின் பெற்றோருக்கு அறிக்கை அட்டை வழங்கப்படுகிறது. ஒரு பொதுவான அறிக்கை அட்டை, ஒரு மாணவரின் பள்ளிச் செயல்பாடுகளின் தரத்தை தீர்மானிக்க ஒரு தர அளவைப் பயன்படுத்துகிறது. அறிக்கை அட்டைகள் தற்போது கணினிகள் மூலம் தானியங்கு வடிவில் வழங்கப்படுகின்றன மற்றும் சில சமயங்களில் அஞ்சல் மூலமும் அனுப்பப்படலாம். பாரம்பரிய பள்ளி அறிக்கை அட்டைகளில் மாணவர்களின் பணி மற்றும் நடத்தை பற்றிய தனிப்பட்ட கருத்துகளை ஆசிரியர்கள் பதிவு செய்ய குறிப்புகள் எனும் பகுதி உள்ளது.

"அறிக்கை அட்டை" என்ற சொல், ஏதேனும் ஒரு முறையான பட்டியல் மற்றும் மதிப்பீட்டை விவரிக்கப் பயன்படுகிறது. எடுத்துக்காட்டாக, அமெரிக்காவில் உள்ள பல மாநிலங்கள் பள்ளிகளின் செயல்திறன் குறித்த அறிக்கை அட்டைகளை அவற்றின் கல்வித் துறைகள் மூலம் வழங்குகின்றன. அரசியல் எடுத்துரைத்தல் குழுக்கள் பெரும்பாலும் சட்டமன்ற உறுப்பினர்கள் மீது "அறிக்கை அட்டைகளை" வழங்குவார்கள், பிரச்சினைகளில் அவர்களின் நிலைப்பாடுகளின் அடிப்படையில் அவர்களை "தரப்படுத்துதல்" செய்வார்கள்.

புவியியல் பகுதி வாரியாக அறிக்கை அட்டைகள்

முன்னாள் யூகோஸ்லாவியா 
முன்னாள் யூகோஸ்லாவியாவில், அறிக்கை அட்டைகளில் அந்த முழு ஆண்டிற்கான தரங்களும், மாணவரின் நேர்மறையான மற்றும் எதிர்மறையான கருத்துக்களும் கல்வி சார் சாதனைகளும் அடங்கியிருக்கும்.

ஐக்கிய இராச்சியம் 
ஐக்கிய இராச்சிய மேல்நிலைப் பள்ளிகளில் ஆண்டிற்கு ஒரு முறை எழுத்துப்பூர்வமான அறிக்கை அட்டைகள் வழங்கப்படுகின்றன. பொது மேல்நிலைக் கல்வி மாணவர்களுக்கு புதிய தரநிலை அறிக்கை முறையில் A* இலிருந்து G வரை அல்லது U- 9 முதல் 1 வரை   வழங்கப்படுகிறது. 2010இல் அனைத்துப் பெற்றோர்களுக்கும் அறிக்கை அட்டை கிடைக்கும் வகையில் மின்னணு தரப் புத்தகமாக கிடைக்க வேண்டும் என்ற தேவையை ஏற்படுத்தியது.

சான்றுகள் 

பள்ளிக் கலைச்சொல்லியல்
இலித்தியம் மெட்டாசிலிக்கேட்டு

இலித்தியம் மெட்டாசிலிக்கேட்டு (Lithium metasilicate) என்பது Li2SiO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்

தயாரிப்பு
515 முதல் 565 ° செல்சியசு வெப்பநிலையில் இலித்தியம் கார்பனேட்டுடன் சிலிக்கான் டை ஆக்சைடை சேர்த்து வினைபுரியச் செய்து இலித்தியம் மெட்டாசிலிக்கேட்டு  தயாரிக்கப்படுகிறது.

பயன்கள்
இலித்தியம் மெட்டாசிலிகேட்டு உருகுவது வெப்பமின்னிரட்டைகளின் அளவுத்திருத்தத்திற்கு பயன்படுத்தப்படுகிறது.

மேற்கோள்கள்

இலித்தியம் சேர்மங்கள்
மெட்டாசிலிக்கேட்டுகள்
கனிம சிலிக்கான் சேர்மங்கள்
பாகேசுவர் சட்டமன்றத் தொகுதி

பாகேசுவர் சட்டமன்றத் தொகுதி (Bageshwar Assembly constituency) என்பது இந்தியாவின் வட மாநிலமான உத்தராகண்டம் மாநிலத்தின் 70 சட்டமன்றத் தொகுதிகளில் ஒன்றாகும். இந்திய நாடாளுமன்றத்தின் பாகேசுவர் அல்மோரா மக்களவைத் தொகுதியின் பகுதியாக உள்ளது.

சட்டமன்ற உறுப்பினர்கள் 

 ^ இடைத்தேர்தல்

தேர்தல் முடிவுகள்

2023 இடைத்தேர்தல்

2022

மேலும் பார்க்கவும் 
 அல்மோரா (லோக்சபா தொகுதி)

மேற்கோள்கள்

வெளி இணைப்புகள் 

 
 http://eci.nic.in/eci_main/CurrentElections/CONSOLIDATED_ORDER%20_ECI%20.pdf
 http://ceo.uk.gov.in/files/Election2012/RESULTS_2012_Uttarakhand_State.pdf
 http://www.elections.in/uttarakhand/assembly-constituencies/purola.html

புள்ளியியல் அறிக்கைகள் உபி சட்டமன்றம் 
 1967
 1969
 1974
 1977
 1985
 1980
 1989
 1993
 1991
 1996
உத்தராகண்ட சட்டப் பேரவைத் தொகுதிகள்
2023 மொராக்கோ நிலநடுக்கம்

2023 மொராக்கோ நிலநடுக்கம் (2023 Morocco earthquake) 2023 ஆம் ஆண்டு செப்டம்பர் மாதம் 8 ஆம் தேதியன்று இரவு அட்லாண்டிக்கு மற்றும் மத்தியதரைக் கடல் எல்லையை ஒட்டிய வட ஆப்பிரிக்க நாடான மொராக்கோவில் இரவு 11.11 மணிக்கு மக்கள் தூக்கத்தில் இருந்த போது நிலநடுக்கம் ஏற்பட்டது. நிலநடுக்கம் சுமார் 20 நொடிகள் நீடித்ததாக கூறப்படுகிறது. மொராக்கோ நாட்டின் பல பகுதிகளில் நில அதிர்வுகள் உணரப்பட்டது. சக்திவாய்ந்த இந்நில நடுக்கத்தில் 296 எண்ணிக்கைக்கும் மேற்பட்டோர் பலியாகி உள்ளதாக செப்டம்பர் மாதம் 9 ஆம் தேதியன்று காலையில் தகவல்கள் வெளியாகின. 153 பேர் காயம் காரணமாக மருத்துவமனையில் அனுமதிக்கப்பட்டுள்ளனர். மீட்பு பணிகள் தொடர்ந்து நடைபெற்று வரும் நிலையில் உயிரிழப்பு எண்ணிக்கை மேலும் அதிகரிக்கக் கூடும் எனவும் தெரிவிக்கப்பட்டு உள்ளது.

மராகேசூக்கு தென்மேற்கே 71 கிமீ (44 மைல்) தொலைவில் உள்ள அட்லசு மலைத்தொடரின் உயரமான பகுதியான கிராண்டு அட்லசு பகுதியில் 18.5 கிலோமீட்டர் ஆழத்தில் 6.9 ரிக்டர் அளவில் இந்த நிலநடுக்கம் பதிவானதாகவும் அமெரிக்க புவியியல் ஆய்வு மையம் தெரிவித்துள்ளது. பல கட்டிடங்கள் இடிந்து விழுந்து நகரமே கட்டிடக் குவியலாக காட்சியளிப்பதாகவும் செய்திகள் தெரிவிக்கின்றன.

மேற்கோள்கள்

வெளி இணைப்புகள்

மொரோக்கோவில் நிலநடுக்கங்கள்
2023 நிலநடுக்கங்கள்
நேரடி நடவடிக்கை எங்கெங்கும்

நேரடி நடவடிக்கை எங்கெங்கும், அல்லது டைரக்ட் ஆக்ஷன் எவ்ரிவேர் (டிஎக்சி, DxE), என்பது சான் பிரான்சிஸ்கோ விரிகுடா பகுதியில் 2013-ம் ஆண்டு நிறுவப்பட்ட விலங்குரிமை ஆர்வலர்களின் சர்வதேச அடிமட்ட வலையமைப்பு ஆகும். தொழிற்முறை விலங்குப் பண்ணைகளில் இருந்து விலங்குகளை திறந்தமுறை மீட்டல் உள்ளிட்ட சீர்குலை எதிர்ப்புகளையும் வன்முறையற்ற நேரடி நடவடிக்கை உத்திகளையும் டிஎக்சி பயன்படுத்துகிறது. இறுதியாக கலாச்சாரத்தைத் திருத்தி சமூக மற்றும் அரசியல் நிறுவனங்களை மாற்றக்கூடிய ஒரு இயக்கத்தை உருவாக்குவதே இவ்வமைப்பின் நோக்கமாகும். "விலங்குகளின் பண்ட அந்தஸ்தினை மாற்றி விலங்குச் சுரண்டலுக்கு ஒரு முற்றுப்புள்ளி வைக்க வேண்டும்" என்கிற நோக்கில் டிஎக்சி ஆர்வலர்கள் செயல்படுகின்றனர்.

இவற்றையும் பார்க்க 
 விலங்குரிமை
 விலங்குரிமை இயக்கம்
 விலங்குரிமை தேசிய மாநாடு

மேற்கோள்கள்

மேலும் படிக்க 
 The animal rights protesters disrupting Joe Biden and Bernie Sanders rallies, explained. Vox, March 3, 2020.
 Animal Rights Activists Rescued Two Piglets From Slaughter. They Wanted to Get Caught. The New Republic, February 23, 2022
 What is an animal’s life worth? Vox, October 25, 2022.
 Rescuing Farm Animals From Cruelty Should Be Legal. The New York Times. February 14, 2023
 This Is the Ops Manual for the Most Tech-Savvy Animal Liberation Group in the US. Wired. November 8, 2023

வெளியிணைப்புகள் 

விலங்குரிமை
விலங்குரிமைக் குழுக்கள்
விலங்குரிமை இயக்கம்
அரியபங்கா ஆறு

அரியபங்கா ஆறு (Hariabhanga River) இந்தியாவின் மேற்கு வங்காள மாநிலத்தின் வடக்கு 24 பர்கனா மாவட்டத்தில் சுந்தரவனக் காடுகளைச் சுற்றி பாய்கின்ற ஓர் அலை முகத்துவார ஆறாகும். அரிபங்கா ஆறு என்ற பெயராலும் இந்த ஆறு அறியப்படுகிறது. வங்காளதேசத்தின் 64 மாவட்டங்களில் ஒன்றான சத்கீரா மாவட்டத்தின் எல்லையில் அரியபங்கா ஆறு பாய்கிறது. 

இச்சாமதி ஆறு இங்கல்கஞ் பகுதிக்கு கீழே பல துணையாறுகளாகப் பிரிகிறது. இராய்மங்கல், பித்யா, இயில்லா, காளிந்தி மற்றும் இயமுனா ஆகியவை இவற்றில் முதன்மையானவைகளாகும்.  இந்தியாவிற்கும் வங்காளதேசத்திற்கும் இடையிலான பன்னாட்டு எல்லையை அரியபங்கா ஆறு பின்பற்றுகிறது. நியூ மூர் தீவு அரியபங்கா ஆற்றின் முகப்பில் அமைந்துள்ளது.

மேற்கோள்கள் 

மேற்கு வங்க ஆறுகள்
வங்காள தேச ஆறுகள்
வடக்கு 24 பர்கனா மாவட்டம்
பியாலி ஆறு

பியாலி ஆறு  (Piyali River)  இந்திய மாநிலமான மேற்கு வங்காளத்தில் தெற்கு 24 பர்கனா மாவட்டத்தில் உள்ள சுந்தரவனக் காடுகளிலும் அதைச் சுற்றியும் உள்ள ஓர் அலை முகத்துவார  ஆறு ஆகும்.

பியாலி ஆறு பித்யாதாரி ஆற்றில் இருந்து  பமாங்கட்டா கிராமத்திற்கு கீழே பிரிகிறது. தெற்கு மற்றும் தென்மேற்காக சுமார்  பாய்ந்து கேனிங்கு நகரத்திற்கு கீழே மட்லா ஆற்றில் சேருகிறது. குல்தாலா காங்கு ஆற்றின் மூலம் பியாலி ஆறு மட்லாவை இணைக்கிறது. பின்னர் இது தாக்குரான் ஆற்றுடன் இணைகிறது. 

சுந்தரவனப் பகுதியானது ஒன்றோடொன்று இணைக்கப்பட்ட நீர்வழிகளின் சிக்கலான வலையமைப்பால் பிரிக்கப்படுகிறது. இதில் பெரிய கால்வாய்கள் பெரும்பாலும்  அல்லது அதற்கு மேற்பட்ட அகலம் கொண்டவையாக வடக்கு-தெற்கு திசையில் ஓடுகின்றன. கங்கையிலிருந்து துண்டிக்கப்பட்டுள்ளதால், பெரும்பாலும் இந்த நீர்வழிகள் இப்போது சிறிதளவு புதிய தண்ணீரை எடுத்துச் செல்கின்றன. இதன் நீர் வெளியேற்றம் 17 ஆம் நூற்றாண்டிலிருந்து படிப்படியாக கிழக்கு நோக்கி ஊக்ளி-பாகீரதி கால்வாய்களில் இருந்து பாய்கிறது. வங்காளப் படுகையின் வீழ்ச்சி மற்றும் மேலோட்டமான மேலோடு படிப்படியாக கிழக்கு நோக்கி சாய்வதால் இது ஏற்படுகிறது. பியாலியில் அதிகளவு வண்டல் மண் படிந்துள்ளது, மேலும் இதன் பெரும்பகுதி குறைந்த பயிரிடப்பட்ட நிலமாக மாற்றப்பட்டு, குறுகிய கால்வாய் மட்டுமே உள்ளது.

மேற்கோள்கள் 

மேற்கு வங்க ஆறுகள்
தெற்கு 24 பர்கனா மாவட்டம்
ஆர்த்திமிசு 2

ஆர்த்திமிசு 2 (Artemis 2) (அதிகாரப்பூர்வமாக ஆர்ட்டிமிசு II) நாசாவின் ஆர்த்திமிசின் இரண்டாவது திட்டப் பணியும் நாசாவின் ஓரியன் விண்கலத்தின் முதல் திட்டக் குழுப் பணியும் ஆகும் , இது தற்போது  2024 நவம்பரில் விண்வெளமேவுதல் அமைப்பால் ஏவத் திட்டமிடப்பட்டுள்ளது. 1972 ஆம் ஆண்டில் அப்பல்லோ 17 க்குப் பிறகு தாழ் புவி வட்டணைக்கு அப்பாலான முதல் குழு பயணமாக நான்கு விண்வெளி வீரர்கள்  நிலவண்மையில் பறந்துவிட்டு புவிக்குத் திரும்ப உள்ளனர். 2006 ஆம் ஆண்டில் எஸ். டி. எஸ் - 116 க்குப் பிறகு கென்னடி விண்வெளி மையத்தின் ஏவுதல் வளாகம் 39 பி இலிருந்து முதல் குழு ஏவுதலாக இந்தப் பணி திட்டமிடப்பட்டுள்ளது. 

முதல்  தேட்டக் குழு - 2 (EM - 2) இந்தப் பணி நிலா வட்டணையில் கைப்பற்றப்பட்ட சிறுகோளிலிருந்து  பதக்கூறுகளை  எடுக்கும் நோக்கில் திட்டமிடப்பட்டது. இப்போது   எந்திரன்வகைச் சிறுகோள் திருப்பி அனுப்பும் பணி நீக்கப்பட்டது. இது ஆர்த்திமிசு நிகச்சிநிரல் அறிமுகமானதும் இதன் பெயர் மாற்றப்பட்டது..

மேற்கோள்கள் 

நிலாவுக்கான பயணத் திட்டங்கள்
திருமுருகன் (இயக்குநர்)

திருமுருகன் (Thirumurugan) என்பவர் தமிழ் திரைப்படம் மற்றும் தொலைக்காட்சி இயக்குநர் ஆவார். இவர் அதிக நேரம் தொடர்ச்சியாக புகைப்படக் கருவியினை இயக்கி படமாக்கியதற்கான கின்னசு உலக சாதனை படைத்துள்ளார். திருமுருகன், "சின்ன திரையின் புலி" என்றும் அழைக்கப்படுகிறார்.

 தொழில் 
சென்னை திரைப்பட நிறுவனத்தில் பட்டப்படிப்பை முடித்த திருமுருகன், கோகுலம் காலனி என்ற தொலைக்காட்சி தொடருடன் தூர்தர்ஷன் தொலைக்காட்சியில் தனது தொழில்முறை வாழ்க்கையைத் தொடங்கினார். மேலும் ஜெ.ஜெ. தொலைக்காட்சிக்காக சின்னத்திரை கதைகளையும் இயக்கினார். இதன்பின் மெட்டி ஒலி என்ற படத்தை இயக்கி நடித்தார். கோலிவுட் திரையுலகில் இவரது நுழைவு எம் மகன் (2006) உடன் இருந்தது. அதிகம் பேசப்பட்ட. எம் மகன் வெற்றிக்குப் பிறகு, நடிகர் பரத்துடன் இணைந்து முனியாண்டி விலங்கியல் மூன்றாமாண்டு என்ற படத்தில் நடித்தார்.

இவர் நாதஸ்வரம்'' என்ற நாடகத்தையும் இயக்கினார். இதில் இவர் முன்னணி நடிகராகவும் நடித்தார். ஒரு நேரடி தொடரில், இவர் 23 நிமிடங்கள் மற்றும் 25 வினாடிகள் நீடித்த காட்சியினை தொடர்ச்சியாக ஒளிப்பதிவு கருவியினை இயக்கி படமாக்கினார். இது கின்னசு உலக சாதனையாக பட்டியலிடப்பட்டுள்ளது.

திரைப்படவியல்

திரைப்படங்கள்

குறும்படங்கள்

தொலைக்காட்சி

தொடர்கள்

யூடியூப் தொடர்

விருதுகளும் கௌரவங்களும்

குறிப்புகள்

வெளி இணைப்புகள் 

 

தமிழ்த் தொலைக்காட்சி நாடக இயக்குநர்கள்
தமிழ்த் தொலைக்காட்சி நடிகர்கள்
தமிழக அரசு திரைப்பட விருது வெற்றியாளர்கள்
தமிழ்நாட்டுத் திரைப்பட இயக்குநர்கள்
தமிழ்த் திரைப்பட இயக்குநர்கள்
தமிழ்நாட்டு தொலைக்காட்சி பிரமுகர்கள்
வாழும் நபர்கள்
வில்லியம் குரூக்

வில்லியம் குரூக் (William Crooke) (6 ஆகஸ்ட் 1848 - 25 அக்டோபர் 1923) ஒரு பிரித்தனைச் சேர்ந்த கிழகத்திய ஆய்வாளரும், ஆங்கிலோ-இந்திய நாட்டுப்புறவியல் ஆய்வு மற்றும் ஆவணப்படுத்தலில் முக்கிய நபராகவும் இருந்தார்.

சுயசரிதை 
குரூக், அயர்லாந்தின் கவுண்டி கார்க்கில் பிறந்தார். மேலும் எராஸ்மஸ் இசுமித்தின் டிப்பரரி இலக்கணப் பள்ளி மற்றும் டப்ளின் டிரினிட்டி கல்லூரியில் கல்வி பயின்றார்.
குரூக் இந்தியக் குடிமைப் பணியில் சேர்ந்தார். இந்தியாவில் ஒரு நிர்வாகியாக இருந்தபோது, நாட்டின் பழங்கால நாகரிகங்களில் தனது ஆராய்ச்சிகளுக்கு ஏராளமான பொருட்களைக் கண்டார். இந்திய மக்கள், அவர்களின் மதங்கள், நம்பிக்கைகள் மற்றும் பழக்கவழக்கங்கள் பற்றி நிறைய எழுத ஆரம்பித்தார். இவர் ஒரு திறமையான வேட்டைக்காரரும் கூட.

குரூக் ஒரு திறமையான நிர்வாகியாக இருந்தபோதிலும், தனது மேலதிகாரிகளுடன் ஆளுமை மோதல்கள் காரணமாக இந்தியக் குடிமைப் பணியில் இவரது தொழில் வாழ்க்கை 25 ஆண்டுகள் மட்டுமே நீடித்தது. பின்னர் இங்கிலாந்து திரும்பினார். 1910 இல், பிரித்தானிய சங்கத்தின் மானுடவியல் பிரிவின் தலைவராக தேர்ந்தெடுக்கப்பட்டார். 1911 ஆம் ஆண்டில், நாட்டுப்புறாக் கழகத்தில் பல ஆண்டுகளாக உறுப்பினராக இருந்து, அதன் தலைவராகவும் தேர்ந்தெடுக்கப்பட்டார்.  அடுத்த ஆண்டில் சங்கத்தின் தலைவராக மீண்டும் தேர்ந்தெடுக்கப்பட்டார்.  பின்னர் 1915 இல் போக்-லோர் என்ற அதன் என்ற இதழின் ஆசிரியரானார். 1923 ஆம் ஆண்டு அக்டோபர் 25 ஆம் தேதி குளோசெஸ்டர்சையரில் உள்ள செல்டென்காமில் உள்ள ஒரு முதியோர் இல்லத்தில் தான் இறக்கும் வரை தங்கியிருந்தார்.

ஆக்ஸ்போர்டு மற்றும் டப்ளின் பல்கலைக்கழகங்களின் பட்டங்கள் மற்றும் பிரித்தானிய அகாதமியின் சகா உட்பட, பிற்கால வாழ்க்கையில் குரூக் பல்வேறு மரியாதைகளைப் பெற்றார்.

இந்தியாவில் இருக்கும் போது இனவியல் 
1857 கிளர்ச்சிக்குப் பின், டெம்பிள் போன்ற இந்திய குடிமைப் பணி உறுப்பினர்கள், எதிர்காலத்தில் இதேபோன்ற நிகழ்வு தவிர்க்கப்பட வேண்டுமென்றால், அவர்களின் காலனித்துவ குடிமக்கள் மற்றும் குறிப்பாக கிராமப்புறங்களைச் சேர்ந்தவர்கள் பற்றிய சிறந்த புரிதலைப் பெறுவது அவசியம் என்று நம்பினர். குரூக் அத்தகைய செயலில் ஈடுபட்டார். இதில் கற்ற பாடங்களை தனது உத்தியோகத்தில் செலுத்தினார்.

குரூக் இந்த துறையில் இனவியலாளராக கருதப்பட்டார். இது 1890 ஆம் ஆண்டில் பர்மாவிற்குச் சென்ற டெம்பிள் மூலம் முன்னர் திருத்தப்பட்ட ஒரு பத்திரிகையை அவர் பொறுப்பேற்றபோது தொடங்கியது. அடுத்த ஆறு ஆண்டுகளில், இனவரைவியல் துறையில் குரூக்கின் வெளியீடு கணிசமானதாக இருந்தது. பிரபலமான மதம் மற்றும் நாட்டுப்புறவியல் மற்றும் வடமேற்கு மாகாணங்களின் பழங்குடிகள் மற்றும் சாதிகளை உருவாக்கும் நான்கு தொகுதிகள் என இதழில் இரண்டு தொகுதிகளை வெளியிட்டார். கூடுதலாக, இவர் மற்றவர்களால் வெளியிடப்பட்ட பத்திரிகைகளுக்கும் தொடர்ந்து பங்களித்தார்

குறிப்புகள்

'சான்றுகள்

வெளி இணைப்புகள் 

 
 
 
Yule, Henry, Sir. Hobson-Jobson: A glossary of colloquial Anglo-Indian words and phrases, and of kindred terms, etymological, historical, geographical and discursive. New ed. edited by William Crooke, B.A. London: J. Murray, 1903

1923 இறப்புகள்
1848 பிறப்புகள்
நாட்டுப்புறவியலாளர்கள்
ஆங்கிலேய மக்கள்
ஜம்புநதி

ஜம்புநதி (Jambunathi River) என்பது இந்தியாவின் தமிழ்நாட்டில் தென்காசி மற்றும் திருநெல்வேலி மாவட்டத்தில் ஓடும் ஒரு ஆறு ஆகும். ஜம்புநதி தாமிரபரணி ஆற்றின் துணை ஆறு ஆகும். இராமா நதியின் உபரி நீரை ஜம்புநதிக்குத் திருப்பிவிட திட்டம் ஒன்று தமிழக அரசால் செயல்படுத்தப்பட்டுகிறது.

மேற்கோள்கள்

தென்காசி மாவட்ட ஆறுகள்
கொல்கத்தா பெரிய ஆலமரம்

கொல்கத்தா பெரிய ஆலமரம் (The Great Banyan) என்பது இந்தியாவின் கொல்கத்தாவிற்கு அருகிலுள்ள ஹவுராவின் ஷிப்பூர், ஆச்சார்யா ஜெகதீசு சந்திர போசு இந்தியத் தாவரவியல் பூங்காவில் உள்ள ஒரு ஆலமரமாகும் (பிகசு பெங்காலென்சிசு). ஐந்து கண்டங்களில் தாவரங்களின் சேகரிக்கச் சென்றவர்களை விடப் பெரிய ஆலமரம் தோட்டத்திற்கு அதிக பார்வையாளர்கள் வந்துள்ளனர். இரண்டு சூறாவளிகளால் தாக்கப்பட்ட பிறகு இதன் முக்கிய தண்டு பூஞ்சைகளால் பாதிக்கப்பட்டது. 1925-ல் மரத்தின் முக்கிய தண்டு துண்டிக்கப்பட்டது. மீதமுள்ளவை பகுதியின் ஆரோக்கியத்தினை கருதிப் பாதிக்கப்பட்ட தண்டு துண்டிக்கப்பட்டது. சுமார்  சுற்றளவு கொண்ட சாலை ஒன்று இந்த மரத்தினைச் சுற்றி அமைக்கப்பட்டது. ஆனால் ஆலமரம் இதைத் தாண்டி பரவிக்கொண்டே இருக்கிறது.

இந்த ஆலமரம் குறித்த தகவல் 1989-ல் கின்னஸ் உலக சாதனைப் புத்தகத்தில் உலகின் மிகப்பெரிய மரமாகப் பதிவு செய்யப்பட்டது.

தாவரவியல் வகைப்பாடு 
தாவரவியல் ரீதியாக ஆல், பிகசு பெங்காலென்சிசு (Ficus benghalensis) என இருசொற் பெயரில் அழைக்கப்படுகிறது. மேலும் மொரேசி குடும்பத்தைச் சேர்ந்த இந்த மரம் இந்தியாவைப் பூர்வீகமாகக் கொண்டது. ஆலம் பழம் சிறிய அத்திப்பழம் போன்றது. சிலர் இதனைச் சாப்பிடுகிறார்கள். இது அத்திப்பழத்தை விட இனிமையானது. ஆலமரம் சில சமயங்களில் கட்டிடங்களில் உள்ள சிறிய ஈரமான தூசி படிவுகளிலிருந்து வளரும். ஏனெனில் பறவைகள் இவற்றை உண்பதற்காக எடுத்துச் செல்கின்றன. பழம் சிவப்பு நிறமாகவும், பழுத்தவுடன் மென்மையாகவும் இருக்கும்.

வரலாறு மற்றும் விளக்கம் 

பெரிய ஆலமரம் குறைந்தது 250 ஆண்டுகள் பழமையானது என்று நம்பப்படுகிறது. மேலும் இது பல பயண புத்தகங்களில் குறிப்பிடப்பட்டுள்ளது. குறைந்தது பத்தொன்பதாம் நூற்றாண்டுக்கு முந்தியது எனத் தெரிகின்றது. ஆரம்பக்கால பயண எழுத்தாளர்கள் இதன் பெரிய அளவு மற்றும் வழக்கத்திற்கு மாறாக அதிக எண்ணிக்கையிலான வேர்க் கிளைகள் காரணமாக இதனைக் குறிப்பிட்டுள்ளனர். இது 1864, 1867 மற்றும் 2020ஆம் ஆண்டுகளில் இதன் முக்கிய கிளைகள் சில உடைந்தபோது மூன்று பெரிய சூறாவளிகளிலிருந்து  தப்பியது. கிளைகளிலிருந்து  வளர்ந்து செங்குத்தாகத் தரையில் ஓடும் ஏராளமான காற்று வேர்களைக் கொண்டு, பெரிய ஆலமரம் ஒரு தனி மரமாக இருப்பதை விட அடர்ந்த காடு போல் தோன்றுகிறது.

மரம் இதன் முக்கிய தண்டு இல்லாமல் வாழ்கிறது. முதன்மைத் தண்டு 1925-ல் சிதைந்ததால் அகற்றப்பட்டது. மரத்தின் மையத்திற்கு அருகில் இறந்த தண்டுக்கு ஒரு நினைவுச்சின்னம் அமைக்கப்பட்டுள்ளது. ஆனால் மரத்தின் தடிமனான வேர்கள் மற்றும் கிளைகளின் அடர்த்தியான உள் சிக்கலுக்குள் எப்போதாவது பயணிக்கும் பார்வையாளர்களால் முதன்மைப் பகுதியினை அணுக முடியாது. பார்வையாளர்கள் பொதுவாக மரத்தின் சுற்றளவுக்குப் பகுதிக்கு மட்டுமே செல்ல விரும்புகிறார்கள். மரத்தால் ஆக்கிரமிக்கப்பட்ட பரப்பளவு சுமார் 18,918 சதுர மீட்டர் (சுமார் 1.89 ஹெக்டேர் அல்லது 4.67 ஏக்கர்) ஆகும். மரத்தின் தற்போதைய பரப்பளவு 486 மீ சுற்றளவு கொண்டது. மற்றும் மிக உயர்ந்த கிளை 24.5 மீ உயரமுடையது. இது தற்போது 3772 வான்வழி வேர்களைக் கொண்டுள்ளது. இதன் உயரம் ஏறக்குறைய இந்தியாவின் நுழைவாயில் (மும்பை) உயரத்திற்குச் சமமானதாகும்.

20 மே, 2020 அன்று ஆம்பன் புயல் மேற்கு வங்கத்தைக் கடந்து சென்றபோது மரம் பல முட்டு வேர்களை இழந்தது.

மேற்கோள்கள்

மேலும் பார்க்கவும் 

 திம்மம்மா மரிமானு (உலகின் மிகப்பெரிய ஆலமரம்)
 தொட்டா ஆலத மரா

குறிப்புகள்

வெளி இணைப்புகள் 

 பெரிய ஆலமரம் .அட்லஸ் அப்ஸ்குரா
இந்தியாவில் உள்ள தனிப்பட்ட மரங்கள்
இந்திய மரங்கள்
திமோர் பெரும் புறா

திமோர் பெரும் புறா (Timor imperial pigeon)(துகுலா சினேராசியா) என்பது கொலம்பிடே குடும்பத்தில் உள்ள பறவை சிற்றினமாகும். இது திமோர் மற்றும் வெட்டார் தீவுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல உலர் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது.

மேற்கோள்கள்

வெளி இணைப்புகள் 

 BirdLife Species Factsheet: Ducula cineracea (திமோர் ஏகாதிபத்திய புறா)

அகணிய உயிரிகள்
புறாக்கள்
ஓசுமியம்(IV) புளோரைடு

ஓசுமியம்(IV) புளோரைடு  (Osmium(IV) fluoride)  என்பது OsF4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் [[சேர்மம்|சேர்மமாகும். ஓசுமியம் தனிமமும் புளோரினும் சேர்ந்து இச்சேர்மம் உருவாகிறது.

தயாரிப்பு
280 பாகை செல்சியசு வெப்பநிலைக்கு சூடுபடுத்தப்பட்ட ஓசுமியம் தனிமத்தின் மீது புளோரினைச் செலுத்தினால் ஓசுமியம்(IV) புளோரைடு உருவாகிறது.

வினையில் விளையும் விளைபொருளுடன் மற்ற ஓசுமியம் புளோரைடுகளும் மாசாக கலந்திருக்கலாம்.

இயற்பியல் பண்புகள்
ஓசுமியம்(IV) புளோரைடு மஞ்சள் நிறத்தில் நீருறிஞ்சும் படிகங்களாகக் காணப்படுகிறது.

வேதிப்பண்புகள்
ஓசுமியம்(IV) புளோரைடு தண்ணீருடன் வினைபுரிகிறது.

மேற்கோள்கள்

ஓசுமியம் சேர்மங்கள்
புளோரைடுகள்
பிளாட்டினம் குழு ஆலைடுகள்
ஓசுமியம்(II) குளோரைடு

ஓசுமியம்(II) குளோரைடு (Osmium(II) chloride) என்பது OsCl2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ஓசுமியமும் குளோரினும் சேர்ந்து இச்சேர்மம் உருவாகிறது.

தயாரிப்பு
ஓசுமியம்(III) குளோரைடு சேர்மத்தை வெற்றிடத்தில் 500 பாகை செல்சியசு வெப்பநிலைக்கு சூடுபடுத்தினால் விகிதச்சம்நிலைமாற்றம் நிகழ்ந்து .
ஓசுமியம்(II) குளோரைடு உருவாகும்.

இயற்பியல் பண்புகள்
ஓசுமியம்(II) குளோரைடு நீரில் கரையாத ஒரு நீருறிஞ்சும் அடர் பழுப்பு நிற திண்மப் பொருளாகும். 

எத்தனால் மற்றும் ஈதர் ஆகிய கரைப்பான்களில் ஓசுமியம்(II) குளோரைடு கரையும்.

வேதிப் பண்புகள்
ஓசுமியம்(II) குளோரைடு கந்தக அமிலம் மற்றும் ஐதரோகுளோரிக் அமிலம் ஆகிய அமிலங்களுடன் வினை புரியாது.
220 பாகை செல்சியசு வெப்பநிலையில் கார்பன் மோனாக்சைடுடன் வினைபுரிகிறது.

பயன்கள்
வினையூக்க வினைகளின் மூலம் மூவல்கைலமீன்கள் தயாரிப்பில் ஓசுமியம்(III) குளோரைடு பயன்படுகிறது.

மேற்கோள்கள்

ஓசுமியம் சேர்மங்கள்
குளோரைடுகள்
பிளாட்டினம் குழு ஆலைடுகள்
ரேடியம் குளோரேட்டு

ரேடியம் குளோரேட்டு (Radium chlorate) என்பது Ra(ClO3)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ரேடியமும், குளோரின் ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.

தயாரிப்பு
சோடியம் குளோரேட்டு சேர்மத்துடன் ரேடியம் குளோரைடு சேர்மத்தைச் சேர்த்து வினைபுரியச் செய்து ரேடியம் குளோரேட்டை தயாரிக்கலாம்:

இயற்பியல் பண்புகள்
வெண்மை நிறத்தில் திண்மமாகத் தோன்றும் இச்சேர்மம் நீரில் கரையாது.

ரேடியம் குளோரேட்டு ஒரு சிறந்த ஆக்சிசனேற்றியாகச் செயல்படுகிறது.

மேற்கோள்கள்

ரேடியம் சேர்மங்கள்
குளோரேட்டுகள்
எலிசபெத்தா பியராசோ

எலிசபெத்தா " பெத்தி " பியராசோ (Elisabetta "Betty" Pierazzo) (1963 - 2011) 2002 முதல் 2011 வரை கோள் அறிவியல் நிறுவனத்தில் மூத்த  அறிவியலாளராக  இருந்தார். பியராசோ மொத்தல் குழிப்பள்ளத்தில்  புலமை பெற்றவர். அரிசோனா பல்கலைக்கழகத்தில் துணைப் பேராசிரியராகவும் இருந்தார்.

வாழ்க்கையும் தொழிலும் 
எலிசபெத்தா 1963, ஜூலை 4 அன்று இத்தாலியின் நோலேயில் தாய் மரியா சுக்காட்லினுக்கும் தந்தை நெரினோ பியராசோவுக்கும் ஆகியோருக்கு பிறந்தார். 1989 ஆம் ஆண்டில் பியராசோ தனது சொந்த ஊரான தக்சன் அரிசோனாவுக்கு குடிபெயர்ந்தார் , 1990 ஆம் ஆண்டில் அரிசோனா பல்கலைக்கழகத்தின் கோள் அறிவியல் பிரிவில் பட்டதாரிப் பள்ளியில் சேரத் தொடங்கினார். 1997 ஆம் ஆண்டில் அரிசோனா பல்கலைக்கழகத்தில் முனைவர் பட்டம் பெற்றார் , மேலும்  இவரது பணிக்காக ஜெரார்டு பி. கைப்பர் நினைவு விருது வழங்கப்பட்டது. 1997 முதல் 2002 வரை பியராசோ அரிசோனா பல்கலைக்கழகத்தில் தங்கி ஆராய்ச்சி உதவியாளராக பணியாற்றினார். 2007 ஆம் ஆண்டில் பியராசோ தனது  கீத் பவலை மணந்தார். அதே ஆண்டு பியராசோ ஆராய்ச்சி  என்ற நிலையில் இருந்து பி. எஸ். ஐ. யில் மூத்த அறிவியலாளராகப் பதவி உயர்வு பெற்றார்.

2002 ஆம் ஆண்டில் பியராசோ கோள் அறிவியல் நிறுவனத்தில்  ஓர் ஆராய்ச்சி  அறிவியலாராக பணியாற்றத் தொடங்கினார் , அங்கு  இவர் தொடக்க கால  புவி, செவ்வாய்,   ஐரோப்பா தொடர்பான விண்கல் தாக்கப் படிமத்தை ஆய்வு செய்தார். தைனோசர்களைக் கொன்றதாகக் கூறப்படும் சிக்சுலப் தாக்கம் பற்றிய தகவல்களை வழங்குவதில் பியராசோ குறிப்பிடத்தக்க வகையில் பணியாற்றினார். 2009 ஆம் ஆண்டில் , அரிசோனாவில் உள்ள பாரிங்கர் விண்கல் குழிப் பள்ளத் தாக்கப் படிமமாக்கம்  பற்றி நேசனல் ஜியோகிராபிக் இதழில் சிறப்பு மூன்று பகுதிகளாக " அறியப்பட்ட  அண்டம் " என்ற தலைப்பில் இடம்பெற்றது. இந்த நேரத்தில் பியராசோ அரிசோனா பல்கலைக்கழக  நிலா, கோள் ஆய்வகத்தில் துணை ஆசிரியராகவும் பணியாற்றினார் , அங்கு அவர் வானியற்பியல் கற்பித்தார். பியராசோ , இணை ஆசிரியர் டாக்டர் கார்டன் ஒசின்சுகியுடன் இணைந்து "  மொத்தல் கூழிப்பள்ளங்கள் நிகழ்வும் விளைவுகளும் " என்ற தலைப்பில் ஒரு புத்தகத்தை எழுதினார். இந்த புத்தகம் 2012 இல் வெளியிடப்பட்டது.

இறப்பும் பின்னரும் 
பியராசோ 2011 மே 15 அன்று தனது 47 வயதில் கருப்பையின்  மென்னிழைமக் கடும்புற்றால்என்ற அரிய புற்றுநோயால் இறந்தார். 1994 ஆம் ஆண்டில் கண்டுபிடிக்கப்பட்ட ஒரு முதன்மைப் பட்டைட் சிறுகோள் பியராசோவுக்கு அவரது  இறப்பிற்குப் பிறகு காணிக்கையாக்கப்பட்டது. இல் 2013  கோள் அறிவியல் நிறுவனம் பியராசோவின் நினைவாக ஒரு பன்னாட்டு மாணவர் பயண விருதை நிறுவியது , அங்கு மாணவர்கள் அமெரிக்காவில் உள்ள மாணவர்கள் வெளிநாட்டில் பட்டப்படிப்பு வேலையைத் தொடர உதவுவதற்காக  2,000 டாலர் வரை நிதியுதவி பெற விண்ணப்பிக்கலாம். கூடுதலாக , நிலாவில் ஒரு பள்ளம் 2015 இல்  இவருக்கு கணிக்கையாக்கப்பட்டது. இறுதியாக பியராசோவின் சொந்த ஊரான நோவேலில் உள்ள ஒரு பள்ளி  இவருக்குக் கணிக்கையாக்கப்பட்டது. இப்பள்ளி , 6 முதல் 9, 10 முதல் 12 வயதுடைய மாணவர்களுக்கு கற்பிக்கும் தொடக்க, நடுநிலைப் பள்ளியாக செயல்படுகிறது.

மேற்கோள்கள் 

2011 இறப்புகள்
1963 பிறப்புகள்
பெண் கோள் அறிவியலாளர்கள்
இத்தாலியப் பெண் அறிவியலாளர்கள்
ஜெசிக்கா மிங்க்

ஜெசிகா மிங்க் (Jessica Mink) (முன்னர் டக்ளஸ் ஜான் மிங்க்)  ஓர் அமெரிக்க மென்பொருள் உருவாக்குநரும்  ஆர்வர்டு, சுமித்சோனிய வானியற்பியல் மையத்தில் தரவுக் காப்பகவியலாளரும் ஆவார். யுரேனசு கோளைச் சுற்றியுள்ள வளையங்களைக் கண்டுபிடித்த குழுவில் இவரும் ஒருவராக இருந்தார்.

இளமையும் தொழிலும் 
இவர் 1951 ஆம் ஆண்டில்  இலிங்கன் நெப்ராசுக்காவில் பிறந்தார்.  1969 ஆம் ஆண்டில் டண்டி சமூக உயர்நிலைப் பள்ளியில் படிப்பை முடித்தார். 1973 ஆம் ஆண்டில் மாசசூசெட்சு தொழில்நுட்ப நிறுவனத்தில்  கோள் அறிவியலில்  இளம் அரிவியல். பட்டமும் (1973)  மூதறிவியல். பட்டமும் (1974) பெற்றார். 1976 முதல் 1979 வரை கார்னெல் பல்கலைக்கழகத்தில் வானியல் மென்பொருள் உருவாக்குநராக பணியாற்றினார். இந்த நேரத்தில்தான் யுரேனசைச் சுற்றியுள்ள வளையங்களைக் கண்டுபிடித்த குழுவில்  இவர் இருந்தார். குழுவிற்குள் தரவுக் குறைப்பு மென்பொருள்,  தரவுப் பகுப்பாய்விற்கு அவர் பொறுப்பாக இருந்தார். கார்னலில் பணிபுரிந்த பிறகு அவர் மீண்டும் மசாச்சூசட்சு தொழில்நுட்ப நிறுவனத்துக்குக்  குடிபெயர்ந்தார் , அங்கு அவர் நெப்டியூனின் வளையங்களைக் கண்டுபிடிப்பதில் பங்களித்தார்.  இவர் WCSகருவிகள்,RVSAO உள்ளிட்ட வானியற்பியலில் பொதுவாகப் பயன்படுத்தப்படும் பல மென்பொருள் தொகுப்புகளை எழுதியுள்ளார்.

முனைவர் பட்டம் இல்லாத போதிலும்   இவர் அமெரிக்க வானியல் கழகத்திலும் பன்னாட்டு வானியல் ஒன்றியத்திலும் உறுப்பினராக உள்ளார்.

தனிப்பட்ட வாழ்க்கை 
இவர் ஒரு  முனைப்பான மிதிவண்டி பயனர். மாசசூசெட்சு மிதிவண்டிக் கூட்டணியின் அதிகாரியாகவும் இயக்குநராகவும் பணியாற்றிய அவர் , 1991 முதல் கிழக்கு கடற்கரை பசுமைவழியின் மாசசூசெட்டசுப் பகுதியின் சாலைத் திட்டமிடுபவராகவும் இருந்து வருகிறார்.

இவர் ஒரு திருநங்கை பெண் , அவர் 2011 ஆம் ஆண்டில் தனது 60 வயதில் உலகுக்கு வெளிப்படுத்தினார். அதன்பிறகு அவர் தனது பாலியல் மாற்றப் பட்டறிவுகளைப் பற்றி பேசியுள்ளார். தொழில்முறைச் சூழலில் பாலியல் மாற்றத்தின் பட்டறிவுகளைப் பற்றிய இரண்டு கட்டுரைகளிலும் அவர் இடம்பெற்றார். வாண்டர்பில்ட்டு பல்கலைக்கழகத்தில் 2015 உள்ளடக்கிய வானியல் மாநாட்டின் இணை அமைப்பாளராக  இவர் இருந்தார்.

இவர் தற்போது மாசசூசெட்ஸில்  வாழ்ந்து வருகிறார்.  இவருக்கு ஒரு மகள் உள்ளார்.

மேற்கோள்கள்

வெளி இணைப்புகள் 

 ஜெசிக்கா மிங்கின் முகப்புப்பக்கம்

பெண் கோள் அறிவியலாளர்கள்
அமெரிக்கக் கோள் அறிவியலாளர்கள்
மாசாச்சுசெட்டு தொழில்நுட்பக் கழக முன்னாள் மாணவர்கள்
வாழும் நபர்கள்
1951 பிறப்புகள்
அமெரிக்கப் பெண் அறிவியலாளர்கள்
பெண் வானியலாளர்கள்
தானியேல் புயல்

தானியேல் புயல் (Storm Daniel) அல்லது சூறாவளி தானியேல் (Cyclone Daniel) என்பது இதுவரை பதிவுசெய்யப்பட்ட மிக மோசமானதும், அதிக சேதத்தை உண்டுபண்ணியதுமான ஒரு நடுநிலக் கடல் வெப்பமண்டலச் சூறாவளியும், 2023 இன் இன்றுவரை மிக மோசமான வானிலை நிகழ்வுமாகும். 2023 செப்டம்பர் 4 இல் குறைந்த காற்றழுத்தத் தாழ்வு மண்டலமாக உருவான இப்புயல், கிரேக்கம், பல்காரியா, துருக்கி ஆகிய நாடுகளை விரிவான வெள்ளத்துடன் பாதித்தது. புயல் பின்னர் ஒரு நடுநிலக் கடல் தாழ்வாக ஒழுங்கமைக்கப்பட்டு தானியேல் புயல் எனப் பெயரிடப்பட்டது. இது விரைவில் அரை வெப்பமண்டலப் பண்புகளைப் பெற்று லிபியாவின் கடற்கரையை நோக்கி நகர்ந்து, அங்கு அது பேரழிவுகரமான வெள்ளப்பெருக்கை ஏற்படுத்தியது. புயல் ஒரு ஒமேகா தொகுதியின் விளைவாக உயர் அழுத்த மண்டலமாக உருவான இப்புயல், இரண்டு குறைந்த அழுத்த மண்டலங்களுக்கு இடையில் மாறி, கிரேக்க எழுத்தான Ω வடிவமான ஐசோபார்களாயின.

கிரேக்கத்தில், அதன் பதிவு செய்யப்பட்ட வரலாற்றில் மிக மோசமான புயலாகக் கருதப்பட்டது, கடுமையான மழை வெள்ளத்திற்கு இது வழிவகுத்தது, 2 பில்லியன் யூரோக்களுக்கு மேல் சேதத்தை ஏற்படுத்தியது. லிபியா மிகக் கடுமையாகப் பாதிக்கப்பட்டது, மழை பெய்வதால் டெர்னா நகருக்கு அருகில் இருந்த இரண்டு அணைகளும் இடிந்து விழுந்தன. இது 10,000 இற்கும் அதிகமானோரின் இறப்புகளுக்கு வழிவகுத்தது, 10,000 முதல் 100,000 பேர் வரை காணாமல் போயினர், இருப்பினும் சரியான புள்ளிவிவரங்கள் ஆதாரத்தின் அடிப்படையில் வேறுபடுகின்றன. இத்தகைய பேரழிவுகளுக்கு லிபியாவின் பெரும் பாதிப்பு அதன் 2014-2020 உள்நாட்டுப் போரில் குற்றம் சாட்டப்பட்டது, இப்போரினால் லிபியாவின் முக்கியமான உள்கட்டமைப்பு சேதப்படுத்தப்பட்டு, புயலுக்கு முன் மோசமான நிலையில் இருந்தது. இதைத் தொடர்ந்து, நடுநிலக் கடலில் உள்ள பல நாடுகள் பாதிக்கப்பட்ட நாடுகளுக்கு உதவி வழங்குவதாக உறுதியளித்தன.

தாக்கம்

மேற்கோள்கள்

வெளி இணைப்புகள்

பல்கேரியா
துருக்கி
லிபியா
எகிப்து
2023 இயற்கை அழிவுகள்
வெப்ப மண்டலச் சூறாவளிகள்
பாபு மணி

பாபு மணி (Babu Mani)(c. 1963 - 19 நவம்பர் 2022)  என்பவர் இந்தியக் கால்பந்து வீரர் ஆவார். இவர் 1984 ஆசியக் கால்பந்து கூட்டமைப்பின் ஆசியக் கோப்பையில் முன்கள வீரராக இந்தியாவுக்காக விளையாடினார். இவர் மோகன் பாகனுக்காகவும் விளையாடினார். சையது நயீமுதீனின் பயிற்சியின் கீழ் கிழக்கு வங்காளத்திற்காகவும் விளையாடினார்.

மணி 1984 நேரு கோப்பையில் அர்ஜென்டினாவுக்கு எதிராகச் பன்னாட்டு அரங்கில் அறிமுகமானார். 1984ஆம் ஆண்டு ஆசிய கால்பந்து கூட்டமைப்பின் ஆசியக் கோப்பைக்குத் தகுதிபெற்றுப் பங்கேற்ற அணியில் ஒருவராக இருந்தார்.

பெருமைகள் 
இந்தியா

 தெற்காசிய விளையாட்டு தங்கப் பதக்கம்: 1985, 1987

வங்காளம்

 சந்தோஷ் கோப்பை: 1986–87, 1988–89

முகமதிய விளையாட்டு

 கூட்டமைப்புக் கோப்பை: 1983–84

மோகன் பாகன்

 கல்கத்தா கால்பந்து சுழல் போட்டி: 1984, 1986, 1992
 இந்தியக் கால்பந்து சங்கக் கேடயம்: 1987
 டியூரான்டு கோப்பை : 1984, 1985, 1986
 ரோவர்சு கோப்பை : 1985, 1992
 கூட்டமைப்புக் கோப்பை : 1986–87, 1987–88, 1992, 1993

கிழக்கு வங்காளம்

 கல்கத்தா கால்பந்து சுற்றுப் போட்டி: 1991
 இந்தியக் கால்பந்து சங்கக் கேடயம் : 1990, 1991
 டியூரான்டு கோப்பை: 1990, 1991
 ரோவர்சு கோப்பை : 1990

மேற்கோள்கள்

வெளி இணைப்புகள் 
 புள்ளிவிவரங்கள்
 

2022 இறப்புகள்
1963 பிறப்புகள்
இந்திய காற்பந்தாட்ட வீரர்கள்
மார்க் ஆண்டனி (2023 திரைப்படம்)

மார்க் ஆண்டனி (Mark Antony) 2023 ஆம் ஆண்டு வெளிவந்த அதிரடி நாடகத் திரைப்படமாகும். மினி சுடுடியோஸ் பதாகையின் பேரில் வினோத் குமார் தயாரித்துள்ள இப்படத்தை ஆதிக் ரவிச்சந்திரன் இயக்கியுள்ளார். விஷால், ரிது வர்மா, எஸ். ஜே. சூர்யா, செல்வராகவன், சுனில் வர்மா ஆகியோர் முக்கிய வேடங்களில் நடித்துள்ள இப்படம் தெலுங்கு, இந்தி, தமிழ், மலையாளம், கன்னடம் ஆகிய மொழிகளில் செப்டம்பர் 15ஆம் தேதி வெளியானது.

நடிகர்கள் 

 மார்க் (மகன்), ஆண்டனி (அப்பா) என இரட்டை வேடத்தில் விஷால்
 ஜாக்கி பாண்டியன் (அப்பா), மதன் பாண்டியன் (மகன்) என இரட்டை வேடத்தில் எஸ். ஜே. சூர்யா
 ரம்யாவாக ரிது வர்மா, மார்க்கின் காதலி
 சிரஞ்சீவியாக செல்வராகவன்
 ஏகாம்பரம் வேடத்தில் சுனில் வர்மா
 மார்க்கின் அம்மாவாகவும், ஆண்டனியின் மனைவியாகவும் அபிநயா
 நிழல்கள் ரவி
 ரெடின் கிங்ஸ்லி
 ஒய். ஜி. மகேந்திரன்
 சில்க் ஸ்மிதாவாக விஷ்ணு பிரியா காந்தி
 சென்ட்ராயன்
 பில்லி முரளி
 வசனகர்த்தாவாக கார்த்திக்

இசை 

நான் சிகப்பு மனிதன் (2014) படத்திற்குப் பிறகு விஷாலுடன் இரண்டாவது முறையாகவும், திரிஷா இல்லனா நயன்தாரா (2015) படத்திற்குப் பிறகு ஆதிக்கின் இரண்டாவது கூட்டணியிலும் ஜி. வி. பிரகாஷ் குமார் இப்படத்திற்கு இசை மற்றும் பின்னணி இசை இசையமைத்துள்ளார்.  முதல் தனிப்பாடலான "அதிருதா" 15 ஜூலை 2023 அன்று வெளியிடப்பட்டது. மற்றும் இரண்டாவது பாடலான "ஐ லவ் யூ டி" ஆகஸ்ட் 23 அன்று வெளியிடப்பட்டது.

மேற்கோள்கள்

வெளி இணைப்புகள் 
 

காலப் பயணம் பற்றிய திரைப்படங்கள்
2023 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஜி. வி. பிரகாஷ் குமார் இசையமைத்த தமிழ்த் திரைப்படங்கள்
விஷால் நடித்த திரைப்படங்கள்
நிழல்கள் ரவி நடித்த திரைப்படங்கள்
வசந்த தேசாய்

வசந்த் தேசாய் (Vasant Desai) (1912-1975) ஓர் இந்திய திரைப்பட இசையமைப்பாளர் ஆவார். வி. சாந்தாராமின் ஜனக் ஜனக் பயல் பாஜே (1955), தோ ஆங்கேன் பரா ஹாத் (1957), விஜய் பட்டின் கூஞ்ச் உத்தி ஷெஹ்னாய் (1959) , சம்பூர்ண ராமாயண் (1961), ஆஷிர்வாத் (1968) மற்றும் இருசிகேசு முகர்ஜியின் குட்டி (1971) போன்ற படங்களில் தனது இசைக்காக மிகவும் நினைவுகூரப்பட்டார்.

ஆரம்ப கால வாழ்க்கை 
தேசாய், 1912 இல் மராத்தியப் பேரரசின் போன்சலே வம்சத்தவர்கள் ஆண்ட சாவந்த்வாடி இராச்சியத்தில் சோனாவாடே கிராமத்தில் ஒரு செல்வந்த குடும்பத்தில் பிறந்தார்.

தொழில் 
பிரபலமான திரைப்படநிறுவனமான பிரபாத் பிலிம் கம்பெனி படங்களைத் தயாரிக்கத் தொடங்கியதில் இருந்து தேசாய் அதில் இருந்தார். அவர்கள் தயாரித்த தர்மாத்மா மற்றும் சந்த் ஞானேஷ்வர் போன்ற படங்களில் நடித்தார். பாடினார் மற்றும் சில சமயங்களில் பாடல்களை இயற்றினார். இசை அமைப்பில் நுணுக்கங்களைக் கற்றுக்கொண்ட பிறகு, 1940 களில் இருந்து தனியே இசையமைக்க ஆரம்பித்தார்.

தேசாயின் மறக்கமுடியாத பாடல்களாக, இந்தித் திரைப்பட பக்திப் பாடல், 1957 ஆம் ஆண்டு தோ ஆங்கேன் பரா ஹாத்தின் ஏ மாலிக் தேரே பந்தே ஹம் மற்றும் பின்னணிப் பாடகி, வாணி ஜெயராமின் முதல் பாடலான, குட்டி (1971) இல் இருந்து போல் ரே பாபிஹாரா போன்றவை அமைந்தது.

காஞ்சி மடத்தைச் சேர்ந்த துறவி சந்திரசேகர சரசுவதியால் சமஸ்கிருதத்தில் இயற்றப்பட்ட மைத்ரீம் பஜதா என்ற பாடலை இவர் ராகமாலிகாவாக அமைத்தார். இது ஐக்கிய நாடுகள் அவையில் அக்டோபர் 23, 1966 அன்று ஐ.நா. தினத்தை முன்னிட்டு பாரத ரத்னா  எம். எஸ். சுப்புலட்சுமி அவர்களால் பாடப்பட்டது.

கடைசி பதிவு 
டிசம்பர் 22, 1975 அன்று எச்எம்வி ஸ்டுடியோவில் இந்திரா காந்தியைப் புகழ்ந்து பேசும் வகையில் உயர்தர இசைக்கலைஞர்கள் கலந்து கொண்ட சிறப்பு இசை நிகழ்ச்சியின் முழு நாள் பதிவுக்குப் பிறகு வசந்த தேசாய் வீடு திரும்பினார். இவர் தனது அடுக்குமாடி கட்டிடத்தின் மின்தூக்கியில் ஏற்பட்ட ஒரு விபத்தில் சிக்கி இவர் உயிர் துறந்தார்.

சான்றுகள்

வெளி இணைப்புகள் 
 
  Vasant Desai 

1975 இறப்புகள்
1912 பிறப்புகள்
பத்மசிறீ விருது பெற்ற கலைத் துறையினர்
சுமித்ரா சரத் ராம்

சுமித்ரா சரத் ராம் (Sumitra Charat Ram) 17 நவம்பர் 1914 - 8 ஆகஸ்ட் 2011) ஒரு குறிப்பிடத்தக்க இந்திய கலை புரவலரும், புது தில்லியில் 1952 இல் நிறுவப்பட்ட ஸ்ரீராம் பாரதிய கலா கேந்திராாவின் நிறுவனரும் ஆவார். சுதந்திரத்திற்குப் பிந்தைய சகாப்தத்தில் கலைநிகழ்ச்சிகள், குறிப்பாக கதக் ஆகியவற்றின் மறுமலர்ச்சியில் இவர் முக்கிய பங்கு வகித்தார். இதற்காக இந்திய அரசு இவருக்கு பத்மஸ்ரீ விருது வழங்கி கௌரவித்தது.  

இவர் டிசிஎம் ஸ்ரீராம் குழுமத்தின் தொழிலதிபர் லாலா சரத் ராமின் மனைவியாவார்.

ஆரம்ப வாழ்க்கை மற்றும் பின்னணி 
1917 ஆம் ஆண்டு தீபாவளி நாளில் ராஜா ஜ்வாலா பிரசாத் மற்றும் ராணி பாக்யவதி ஆகியோருக்கு ஐக்கிய மாகாணங்களில் உள்ள மீரட்டில் பிறந்தார். (தற்போது உத்தரபிரதேசத்தில் உள்ளது). இவரது தந்தை ஐக்கிய மாகாணத்தின் கால்வாய்கள் மற்றும் நீர்ப்பாசனத்தின் தலைமைப் பொறியாளர் ஆவார். இவர் தனது ஐந்து உடன்பிறப்புகளில் இளையவர். 

இவரது மூத்த சகோதரர் தர்ம வீரா (1906-2000) ICS (1906-2000) இல் சேர்ந்தார். மேலும், இந்திய அரசாங்கத்தின் கேபினட் செயலாளராகவும், பஞ்சாப், மேற்கு வங்காளம் மற்றும் கர்நாடகாவின் ஆளுநராகவும் இருந்தார்.

லாலா ஸ்ரீராமின் மகன் லாலா சரத் ராமுடனான திருமணத்திற்குப் பிறகு, இவர் படிப்படியாக கலைகளின் புரவலராக மாறினார். 1947 இல், ரவிசங்கரின் ஆலோசனையின் பேரில், தனது மாமனாரிடம் இருந்து ரூ.10,000-த்தை கடனாகப் பெற்று தில்லியில் ஜாங்கர் குழுவைத் தொடங்கினார். இந்தியாவின் சுதந்திரத்தின் தொடக்கத்தில், சமஸ்தானங்கள் ஒழிக்கப்பட்டன. இது ஏராளமான இசைக்கலைஞர்களையும் நடனக் கலைஞர்களையும் ஆதரவில்லா நிலைமைக்கு இட்டுச் சென்றது. இவர் ஜாங்கர் இசைக் கச்சேரிகள் மற்றும் நடன நிகழ்ச்சிகளை ஏற்பாடு செய்வதன் மூலம் அக்கால முன்னணி இசைக்கலைஞர்கள் மற்றும் கலைஞர்களுக்கு ஆதரவை வழங்கினார். இதில் சித்தேஸ்வரி தேவி, ரவிசங்கர், அபீஸ் அலிகான், பாபா அல்லாவுதீன் கான், ஷம்பு மகாராஜ், சுந்தர் பிரசாத், பிர்ஜு மகராஜ், துர்கா லால் மற்றும் அமினுதீன் தாகர் ஆகியோர் அடங்குவர். 

இவர் 1952 ஆம் ஆண்டில் ஸ்ரீராம் பாரதிய கலா கேந்திரா என்ற கலை மற்றும் இசைப் பள்ளியை நிறுவினார். அந்த நேரத்தில் குறிப்பிடப்பட்ட குருக்கள் ஆசிரியர்களாக இருந்தனர்,   இந்துஸ்தானி பாரம்பரிய இசையின் இந்திய பாடகர் நைனா ரிப்ஜித் சிங் என்றும் அழைக்கப்பட்ட  நைனா தேவி அதன் இயக்குநராக செயல்பட்டார்.   1950கள் முழுவதும், இந்த மையம், அந்தக் காலத்தின் சிறந்த நடனக் கலைஞர்கள் மற்றும் இசைக்கலைஞர்களுக்கு, குறிப்பாக கதக் கரானாக்களின் முன்னணி குருக்களுக்கு ஒரு மையப் புள்ளியாக இருந்தது. மேலும் தில்லி கலாச்சார மறுமலர்ச்சி மற்றும் கலை நிகழ்ச்சிகளில் புதிய படைப்புகளின் மையமாகவும் மாறியது.  தேசிய கதக் நடன நிறுவனம் அல்லது கதக் கேந்திரா முதலில் 1955 இல் ஸ்ரீராம் பாரதிய கலா கேந்திராவின் கதக் பிரிவாக நிறுவப்பட்டது. பின்னர் 1964 இல் இந்தியாவின் இசை, நடனம் மற்றும் நாடகத்திற்கான தேசிய அகாடமியான சங்கீத் நாடக அகாடமியால் கையகப்படுத்தப்பட்டது 

பிப்ரவரி 2011 இல், ஸ்ரீ ராம் பாரதிய கலா கேந்திராவால் நிறுவப்பட்ட முதல் 'வாழ்நாள் சாதனைக்கான சுமித்ரா சரத் ராம் விருது' பண்டிட் பிர்ஜு மகாராஜுக்கு வழங்கப்பட்டது.

விருதுகள் 
கலைக்கான இவரது பங்களிப்புகளுக்காக, 1966 இல், இந்திய அரசாங்கத்தால் நான்காவது மிக உயர்ந்த குடிமகன் விருதுகளான பத்மஸ்ரீ விருது இவருக்கு வழங்கப்பட்டது.

உசாத்துணை

சான்றுகள்

வெளி இணைப்புகள் 
Shriram Bharatiya Kala Kendra, Official website
Shri Ram Centre for Performing Arts, website 

பத்மசிறீ விருது பெற்ற கலைத் துறையினர்
2011 இறப்புகள்
1914 பிறப்புகள்
யசோதா வர்மா

யசோதா நிலாம்பர் வர்மா  (Yashoda Nilamber Verma)  இந்தியாவைச் சேர்ந்த ஓர் அரசியல்வாதியாவார்.  சத்தீசுகர் மாநிலத்தின் சட்டமன்ற உறுப்பினரான யசோதா இந்திய தேசிய காங்கிரசு கட்சியின்  உறுப்பினர் ஆவார்.

அரசியல் வாழ்க்கை 
தேவ்வ்ரத் சிங்கின் மரணத்திற்குப் பிறகு 2022  ஆம் ஆண்டு நடைபெற்ற இடைத்தேர்தலில் காங்கிரசு கட்சி வேட்பாளராகப் போட்டியிட்டு, யசோதா இடைத்தேர்தலில் வெற்றி பெற்றார். பதிவான மொத்த வாக்குகள் 1,65,407 வாக்குகள் ஆகும்.  இவ்வாக்குகளில் பாரதிய சனதா கட்சி  வேட்பாளர் கோமல் இயாங்கேல் 67524; காங்கிரசு வேட்பாளர் யசோதா வர்மா 87,690; சத்தீசுகர் சனதா காங்கிரசு  வேட்பாளர் நரேந்திர சோனி 1,218 வாக்குகள் பெற்ற்னர். மேலும் 2,480 பேர் நோட்டாவை அழுத்தியிருந்தனர்.

தனிப்பட்ட வாழ்க்கை 
யசோதா 1986 ஆம் ஆண்டில் பிறந்தார். இவர் கைராகர்-சூய்காடன்-கண்டாய் மாவட்டத்தின் கைராகர் தாலுகாவில் உள்ள தேவரிபட்டு கிராமத்தைச் சேர்ந்தவர் ஆவார்.

மேற்கோள்கள் 

வாழும் நபர்கள்
1986 பிறப்புகள்
இந்திய அரசியல்வாதிகள்
இந்திய தேசிய காங்கிரஸ் அரசியல்வாதிகள்
சத்தீசுகர் நபர்கள்
சத்தீசுகர் அரசியல்வாதிகள்
உலூனா 19

உலூனா 19 (அ. கா. லூனிக் 19 ( ஈ - 8 - LS தொடர்) Luna 19 (a.k.a. Lunik 19) (E-8-LS series)) என்பது லூனா திட்டத்தின் ஆளில்லா விண்வெளி பயணமாகும். நிலா ஈர்ப்பு விசைகள், மாஸ்கான்களின் இருப்பிடம் பற்றிய முறையான ஆய்வை  உலூனா 19 விரிவுபடுத்தியது. இது  நிலாக் கதிர்வீச்சு, நிலாவின் சூழலில்  நிலா மேற்பரப்பு காம்மாக்கதிர் தாக்கம், சூரியக் காற்று ஆகியவற்றையும் ஆய்வு செய்தது. ஒரு தொலைக்காட்சி அமைப்பு வழி புகைப்படங்களும் பெறப்பட்டன.

கண்ணோட்டம் 
லூனா 19 என்பது மேம்பட்ட சந்திர சுற்றுப்பாதைகளில் முதல் , அதன் வடிவமைப்பு அடிப்படையாக கொண்டது இந்த ஆர்பிட்டர்களுக்கு யே - 8எல்எஸ் என்று பெயரிடப்பட்ட அடிப்படை லேண்டர் ஸ்டேஜ் ஒரு சக்கரமற்ற லூனோகோட் போன்ற சட்டகத்தால் முதலிடத்தில் இருந்தது , இது அனைத்து அறிவியல் கருவிகளையும் ஒரு அழுத்தப்பட்ட கொள்கலனில் வைத்திருந்தது.

லூனா 19 1971 ஆம் ஆண்டு செப்டம்பர் 28 ஆம் தேதி பூமியின் வாகன நிறுத்த சுற்றுப்பாதையில் செலுத்தப்பட்டது , மேலும் இந்த சுற்றுப்பாதையில் இருந்து சந்திரனை நோக்கி அனுப்பப்பட்டது. லூனா 19 செப்டம்பர் 29 மற்றும் அக்டோபர் 1 ஆகிய தேதிகளில் இரண்டு நடுத்தர திருத்தங்களுக்குப் பிறகு 1971 அக்டோபர் 2 அன்று சந்திரனைச் சுற்றி ஒரு சுற்றுப்பாதையில் நுழைந்தது. ஆரம்ப சுற்றுப்பாதை அளவுருக்கள் 140 x 140 கிலோமீட்டர்கள் 40.58 ′ சாய்வில் இருந்தன.

அதன்பிறகு , விண்கலம் அதன் முக்கிய இமேஜிங் பணியைத் தொடங்கியது - சந்திரனின் மலைப்பாங்கான பகுதியின் பரந்த படங்களை 30 மற்றும் 60 தெற்கு அட்சரேகைக்கும் 20 மற்றும் 80 கிழக்கு தீர்க்கரேகைக்கும் இடையில் வழங்கியது. சந்திர ஈர்ப்பு விசையின் வடிவம் மற்றும் வலிமை மற்றும் சின்னங்களின் இருப்பிடங்கள் குறித்த விரிவான ஆய்வுகள் பிற அறிவியல் சோதனைகளில் அடங்கும். 1972 மே மற்றும் ஜூன் மாதங்களில் நடந்த மறைபொருள் ஆய்வுகள் , 10 கிலோமீட்டர் உயரத்தில் உள்ள மின்னூட்டப்பட்ட துகள்களின் செறிவை விஞ்ஞானிகள் தீர்மானிக்க அனுமதித்தன. சூரியக் காற்று பற்றிய கூடுதல் ஆய்வுகள் செவ்வாய் 2 மற்றும் 3 சுற்றுப்பாதைகள் மற்றும் வெனெராஸ் 7 மற்றும் 8 ஆகியவற்றால் நிகழ்த்தப்பட்டவற்றுடன் ஒருங்கிணைக்கப்பட்டன. லூனா 19 உடனான தொடர்புகள் ஒரு வருட செயல்பாடு மற்றும் சந்திரனைச் சுற்றி 4,000 க்கும் மேற்பட்ட சுற்றுப்பாதைகளுக்குப் பிறகு 1 நவம்பர் 1972 அன்று இழக்கப்பட்டன.

மேலும் காண்க 

 செயற்கைக்கோள்கள், விண்வெளி ஆய்கலங்களின் காலநிரல்

வெளி இணைப்புகள் 

 NASA. gov Archived  January 2021 at the Wayback Machine சூரியக்  குடும்ப ஆய்வு மையம் (NASA)

மேற்கோள்கள் 

லூனா திட்டம்
சோவியத் ஒன் றியம்
நிலாவுக்கான பயணத் திட்டங்கள்
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்